คำสั่งหัวหน้าคณะรักษาความสงบแห่งชาติที่ ๑๐/๒๕๖๑เรื่องแก้ไขเพิ่มเติมบัญชีท้ายประกาศคณะรักษาความสงบแห่งชาติ ฉบับที่ ๑๐๘/๒๕๕๗[๑] ตามที่คณะรักษาความสงบแห่งชาติได้ออกประกาศคณะรักษาความสงบแห่งชาติฉบับที่๑๐๘/๒๕๕๗ เรื่อง การปฏิบัติต่อผู้ต้องสงสัยว่ากระทำผิดตามกฎหมายเกี่ยวกับยาเสพติดเพื่อเข้าสู่การบำบัดฟื้นฟูและการดูแลผู้ผ่านการบำบัดฟื้นฟูลงวันที่ ๒๑ กรกฎาคม พุทธศักราช ๒๕๕๗ ไปแล้วนั้นมาตรการทางเลือกดังกล่าวได้ปรากฏผลสัมฤทธิ์เป็นอย่างมากในการบำบัดฟื้นฟูผู้เสพยาเสพติดให้สามารถกลับคืนสู่สังคมแทนการลงโทษหรือการดำเนินคดีแต่โดยที่ในปัจจุบันได้ปรากฏว่ามีการนำวัตถุออกฤทธิ์บางประเภทตามกฎหมายว่าด้วยวัตถุที่ออกฤทธิ์ต่อจิตและประสาทมาใช้ในการเสพกันเป็นวงกว้างในขณะที่วัตถุออกฤทธิ์ดังกล่าวมิได้ถูกกำหนดไว้ในบัญชีท้ายประกาศคณะรักษาความสงบแห่งชาติด้วยเหตุนี้หากผู้เสพวัตถุออกฤทธิ์โดยเฉพาะผู้เสพที่เป็นเด็กและเยาวชนเป็นผู้ต้องสงสัยว่ากระทำความผิดฐานเสพยาเสพติดหรือเสพและมียาเสพติดไว้ในครอบครอง ได้เสพหรือมีวัตถุออกฤทธิ์นี้ในปริมาณที่ไม่มากเกินกว่าที่กำหนดไว้กรณีเช่นนี้จะไม่สามารถนำมาตรการทางเลือกในการบำบัดฟื้นฟูมาใช้แทนการลงโทษหรือการดำเนินคดีได้แม้ผู้เสพจะมีความสมัครใจเข้ารับการบำบัดฟื้นฟูก็ตาม จึงจำเป็นต้องแก้ไขเพิ่มเติมบัญชีท้ายประกาศคณะรักษาความสงบแห่งชาติฉบับที่ ๑๐๘/๒๕๕๗ เพื่อให้การดำเนินการบำบัดฟื้นฟูผู้เสพยาเสพติดเป็นไปโดยเหมาะสมมีมาตรการทางเลือกที่ได้สัดส่วนกับการกระทำความผิด อันจะเป็นประโยชน์ต่อการแก้ไขเยียวยาบำบัดรักษา และฟื้นฟูผู้เสพซึ่งมาตรการดังกล่าวจะสามารถสร้างเสริมสถาบันครอบครัวและสังคมที่เข้มแข็งและมีคุณภาพต่อไปอาศัยอำนาจตามความในมาตรา๒๖๕ ของรัฐธรรมนูญแห่งราชอาณาจักรไทย ประกอบกับมาตรา ๔๔ ของรัฐธรรมนูญแห่งราชอาณาจักรไทย(ฉบับชั่วคราว) พุทธศักราช ๒๕๕๗ หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคำสั่งดังต่อไปนี้ข้อ๑ ให้เพิ่มความต่อไปนี้เป็น (๕) ของ๑. แห่งบัญชียาเสพติดท้ายประกาศคณะรักษาความสงบแห่งชาติ ฉบับที่ ๑๐๘/๒๕๕๗ ลงวันที่๒๑ กรกฎาคม พุทธศักราช ๒๕๕๗(๕) วัตถุออกฤทธิ์ในประเภท ๒ มี ๑ ชนิด ได้แก่ คีตามีนข้อ ๒ ให้ยกเลิกความในวรรคสองของ ๑. แห่งบัญชียาเสพติดท้ายประกาศคณะรักษาความสงบแห่งชาติฉบับที่ ๑๐๘/๒๕๕๗ ลงวันที่ ๒๑ กรกฎาคม พุทธศักราช ๒๕๕๗ และให้ใช้ความต่อไปนี้แทนยาเสพติดให้โทษตาม (๑) และ (๒) และวัตถุออกฤทธิ์ตาม (๕)ให้รวมถึงวัตถุที่เรียกชื่อเป็นอย่างอื่น แต่มีสูตรโครงสร้างทางเคมีอย่างเดียวกันกับยาเสพติดให้โทษหรือวัตถุออกฤทธิ์ดังกล่าวและเกลือใดๆ ของยาเสพติดให้โทษหรือวัตถุออกฤทธิ์ดังกล่าวด้วยข้อ ๓ ให้เพิ่มความต่อไปนี้เป็น(๔) ของ ๒. แห่งบัญชียาเสพติดท้ายประกาศคณะรักษาความสงบแห่งชาติฉบับที่ ๑๐๘/๒๕๕๗ ลงวันที่ ๒๑ กรกฎาคม พุทธศักราช ๒๕๕๗(๔) วัตถุออกฤทธิ์ในประเภท ๒ ได้แก่ คีตามีน มีน้ำหนักสุทธิไม่เกินห้าร้อยมิลลิกรัมข้อ๔ ให้ยกเลิกความในวรรคสองของ ๒.แห่งบัญชียาเสพติดท้ายประกาศคณะรักษาความสงบแห่งชาติ ฉบับที่ ๑๐๘/๒๕๕๗ ลงวันที่ ๒๑กรกฎาคม พุทธศักราช ๒๕๕๗ และให้ใช้ความต่อไปนี้แทนยาเสพติดให้โทษตาม (๑) และ (๒) และวัตถุออกฤทธิ์ตาม (๔)ให้รวมถึงวัตถุที่เรียกชื่อเป็นอย่างอื่น แต่มีสูตรโครงสร้างทางเคมีอย่างเดียวกันกับยาเสพติดให้โทษหรือวัตถุออกฤทธิ์ดังกล่าวและเกลือใดๆ ของยาเสพติดให้โทษหรือวัตถุออกฤทธิ์ดังกล่าวด้วยข้อ๕ ในกรณีที่เห็นสมควรนายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติเปลี่ยนแปลงคำสั่งนี้ได้ข้อ๖ คำสั่งนี้ให้ใช้บังคับตั้งแต่วันประกาศในราชกิจจานุเษกษาเป็นต้นไปสั่ง ณวันที่ ๒๕ กรกฎาคม พุทธศักราช ๒๕๖๑พลเอกประยุทธ์ จันทร์โอชาหัวหน้าคณะรักษาความสงบแห่งชาติวิวรรธน์/จัดทำ๑๐ สิงหาคม ๒๕๖๑นุสรา/ตรวจ๑๒ สิงหาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๗๘ ง/หน้า ๑๓/๒๕ กรกฎาคม ๒๕๖๑